EkBass/fiwiki-20250220-pages-articles huggingface dataset:
Dao Timni

Dao Timni (myös Dao Timmi) on Nigerin armeijan vartioasema maan koillisosassa 75 kilometriä Séguédinestä koilliseen. Se on saanut alkunsa ranskalaisten vuonna 1938 perustamasta varuskunnasta. Tedankielinen nimitys tarkoittaa ’palmujen latvoja’. Paikalla sijaitsee Saharan ainut palmulehto Séguédinen ja Libyan Fezzanin välillä. Dao Timnin kautta kulkee Libyan Tumun raja-asemalta (275 kilometriä) Madaman (180 kilometriä) kautta Séguédineen johtava autiomaareitti. Lähistöltä on löydetty eläimiä ja ihmisiä esittäviä esihistoriallisia kalliopiirroksia. ==Lähteet== Luokka:Nigerin maantiede
Tor Carpelan

Tor Harald Carpelan (18. joulukuuta 1867 Uskela — 9. maaliskuuta 1960 Helsinki) oli suomalainen aatelismies, joka kuului Carpelanin vapaaherralliseen sukuun. Hän oli tunnettu sukututkija, joka työskenteli pitkään Helsingin yliopiston sihteerinä (1902–1935).Biografiasampo: Tor Carpelan Viitattu 13.4.2021Kuka kukin on 1954, s. 89. Viitattu 13.4.2021. ==Henkilöhistoria== Tor Carpelanin vanhemmat olivat kapteeni, vapaaherra Otto Maximilian Carpelan (1822–1891) ja Aurora Lovisa Wasenius (1836–1920). Carpelan suoritti filosofian kandidaatin tutkinnon vuonna 1889 ja kameraalitutkinnon vuonna 1892. Hän aloitti uransa yliopistossa konsistorin amanuenssina ja toimi sihteerinä yli kolmekymmentä vuotta. Hän toimi Ritarihuoneen genealogina vuodet 1923–1952. Hän hoiti luottamustehtäviä mm. Ruumiinpolttoyhdistyksessä ja Suomen sukututkimusseurassa. Hänelle myönnettiin kunniatohtorin arvo Helsingin yliopistosta vuonna 1936. Carpelan oli aatelissäädyssä edustaja valtiopäivillä 1894, 1897, 1899, 1900, 1904–1905 ja 1905–1906. Carpelan oli kahdesti naimisissa. Ensimmäinen puoliso (1902) Ester o.s. Kynberg kuoli lapsivuoteeseen vuonna 1904. Toinen puoliso oli Anna Emilia o.s. Edgren vuodesta 1909. Toisesta avioliitosta syntyi kolme lasta, joista Henrik Carpelan (1921–2000) oli psykiatri ja psykoanalyytikko. Tor Carpelanin serkku oli Axel Carpelan. He järjestivät vuonna 1910 keräyksen, jolla oli tarkoitus vapauttaa Jean Sibelius veloistaan. ==Julkaisuja== * Finsk biografisk handbok 1–2 (1895–1905) * Helsingin yliopisto: Opettajat ja virkamiehet vuodesta 1828 (1920–25) * Ättartavlor för de på Finlands Riddarhus inskrivna ätterna (1937–1958) * Finlands Adelskalender (1926–1947) ==Lähteet== ==Kirjallisuutta== * ==Aiheesta muualla== * Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset tietokirjailijat Luokka:Suomalaiset sukututkijat Luokka:Vuonna 1867 syntyneet Luokka:Vuonna 1960 kuolleet
Korjukivka

Korjukivka (, ) on pieni kaupunki pohjoisessa Ukrainassa Tšernihivin alueen pohjoisosassa Venäjän Brjanskin alueen eteläpuolella. Kaupunki sijaitsee linnuntietä 74 kilometriä Tšernihivistä itäkoilliseen ja 190 kilometriä Kiovasta koilliseen. Korjukivkan kaupunki on Korjukivkan piirin hallintokeskus. Kaupungissa arvioitiin vuoden 2021 alussa asuvan 12 409 ja koko piirissä 88 329 asukasta. Kaupunkiin ulottuu rahtiliikenteen käyttämä sivuraide. Maaliskuussa 1943 saksalaiset toteuttivat Korjukivkassa 6 700 siviilin hengen vaatineen verilöylyn. ==Lähteet== == Aiheesta muualla== Luokka:Korjukivkan piiri Luokka:Tšernihivin alueen kaupungit
Latvian naisten jääkiekkomaajoukkue

Latvian naisten jääkiekkomaajoukkue edustaa Latviaa naisten kansainvälisissä jääkiekko-otteluissa ja -turnauksissa, muun muassa maailmanmestaruuskilpailuissa. Joukkue toimii Latvian jääkiekkoliiton alaisuudessa. Latvia on parhaimmillaan ollut Kansainvälisen jääkiekkoliiton IIHF:n ylläpitämässä maailmanrankingissa 11. sijalla. Tämä tapahtui vuonna 2007, kun joukkue oli sijoittunut toiseksi 1. divisioonan maailmanmestaruuskilpailuissa. Vuoden 2015 jälkeen joukkue ei ole onnistunut parantamaan sijoitustaan maailmanrankingissa, ja esimerkiksi vuodesta 2021 alkuvuoteen 2022 joukkue romahti rankingissa 7 sijaa. Latviassa pelasi vuonna 2022 noin 220 rekisteröityä naisjääkiekkoilijaa, vuoden 2025 alussa jo liki 550. Joukkuetta on valmentanut Lolita Andrisevska. Kaudesta 2017–2018 lähtien joukkuetta valmensi latvialainen Miks Golubovics, ja kaudesta 2022–2023 alkaen toimessa on ollut suomalainen Hannu Saintula. == Sijoitukset == === Euroopan- mestaruuskilpailuissa === * 1993 – B-ryhmä; 1. * 1995 – 6. * 1996 – B-ryhmä; 2. === Maailmanmestaruuskilpailuissa === * 1999 – B-ryhmä; 5. * 2000 – B-ryhmä; 6. * 2001 – B-ryhmä; 6. * 2003 – 1. divisioona; 5. * 2004 – 1. divisioona; 3. * 2005 – 1. divisioona; 6. * 2007 – 1. divisioona; 2. * 2008 – 1. divisioona; 6. * 2009 – 2. divisioona; 1. * 2011 – 1. divisioona; 3. * 2012 – 1. divisioonan A-lohko; 5. * 2013 – 1. divisioonan A-lohko; 6. * 2014 – 1. divisioonan B-lohko; 1. * 2015 – 1. divisioonan A-lohko; 6. * 2016 – 1. divisioonan B-lohko; 2. * 2017 – 1. divisioonan B-lohko; 3. *2018 – 1. divisioonan B-lohko; 3. *2019 – 1. divisioonan B-lohko; 6. *2020 – 2. divisioonan A-lohkon turnaus peruttiin koronaviruspandemian vuoksi. *2021 – 2. divisioonan A-lohkon turnaus peruttiin koronaviruspandemian vuoksi. *2022 – 2. divisioonan A-lohko, 2. *2023 – 2. divisioonan A-lohko, 1. *2024 – 1. divisioonan B-lohko; 2. === Maailmanranking === * 2003 – 15. * 2004 – 12. * 2005 – 13. * 2006 – 13. * 2007 – 11. * 2008 – 13. * 2009 – 14. * 2010 – 15. * 2011 – 13. * 2012 – 14. * 2013 – 13. * 2014, helmikuu – 17. * 2014, huhtikuu – 16. * 2015 – 15. * 2016 – 15. * 2017 – 16. * 2018, helmikuu – 16. * 2018, huhtikuu – 18. * 2019 – 18. * 2020 – 22. * 2021 – 22. * 2022, helmikuu – 29. * 2022, syyskuu – 29. * 2023 – 29. * 2024 – 27. == Lähteet == == Aiheesta muualla == * Latvian jääkiekkoliiton sivusto * Latvia nationalteamsoficehockeyssä Luokka:Naisten jääkiekkomaajoukkueet Luokka:Latvian jääkiekko
Horace Bonser

Horace Robert Bonser (15. kesäkuuta 1886 Cincinnati – 7. kesäkuuta 1934 Cincinnati) oli yhdysvaltalainen ampuja. Hän kilpaili vuoden 1920 kesäolympialaisissa Antwerpenissä voittaen haulikolla joukkueen kanssa kultaa ja sijoittuen sillä yksilönä viidenneksi.Horace Bonser Biography and Olympic Results | Olympics at Sports-Reference.com == Lähteet == Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1886 syntyneet Luokka:Vuonna 1934 kuolleet
Itävallan naisten jääkiekkomaajoukkue

thumb|oikea|Itävallan naisten maajoukkue marraskuussa 2012. Itävallan naisten jääkiekkomaajoukkue edustaa Itävaltaa naisten kansainvälisissä jääkiekko- otteluissa, muun muassa maailmanmestaruuskilpailuissa. Vuonna 2017 Itävallassa oli 600 naisjääkiekkoilijaa, saman verran kuin vuonna 2022, kun vuoden 2024 lopussa heitä oli hieman yli 600. Vuonna 2024 Itävallan naisten jääkiekkomaajoukkue oli Kansainvälisen jääkiekkoliiton IIHF:n ylläpitämällä maailmanrankinglistalla 15. sijalla. Joukkue sijoitettiin maailmanrankingiin ensi kerran vuonna 2004, sijalle 26., eli kolmanneksi viimeiseksi. Vuodesta 2006 vuoteen 2013 joukkue ei pudonnut yhtään sijaa rankingissa ja vuonna 2017 joukkue oli listalla jo 10. sijalla. Usealla kaudella maajoukkueessa pelannut Esther Väärälä on naimisissa suomalaisvalmentaja Mika Väärälän kanssa. == Valmennus == Joukkuetta on valmentanut suomalainen Risto Kurkinen. Hänen jälkeensä tehtävässä seurasitoinen suomalainen, Jari Risku. Hänen apuvalmentajansa oli Pekka Hämäläinen, joka on aikaisemmin ollut myös joukkueen päävalmentaja. Riskun jälkeen, kaudesta 2022–2023 alkaen, joukkuetta on valmentanut ruotsalainen Alexander Bröms. == Sijoitukset == === Maailmanmestaruuskilpailuissa === * 2004 – 3. divisioona, 1. * 2005 – 2. divisioona, 5. * 2007 – 2. divisioona, 4. * 2008 – 2. divisioona, 1. * 2009 – 1. divisioona, 4. * 2011 – 1. divisioona, 4. * 2012 – 1. divisioonan A-lohko, 4. * 2013 – 1. divisioonan A-lohko, 4. *2014 – 1. divisioonan A-lohko, 5. * 2015 – 1. divisioonan A-lohko, 2. * 2016 – 1. divisioonan A-lohko, 3. * 2017 – 1. divisioonan A-lohko, 2. * 2018 – 1. divisioonan A-lohko, 2. * 2019 – 1. divisioonan A-lohko, 4. * 2020 – 1. divisioonan A-lohkon turnaus peruttiin koronaviruspandemian vuoksi. * 2021 – 1. divisioonan A-lohkon turnaus peruttiin koronaviruspandemian vuoksi. * 2022 – 1. divisioonan A-lohko, 4. * 2023 – 1. divisioonan A-lohko, 3. * 2024 – 1. divisioonan A-lohko, 4. === Maailmanrankingissa === * 2004 – 26. * 2005 – 25. * 2006 – 21. * 2007 – 20. * 2008 – 19. * 2009 – 17. * 2010 – 16. * 2011 – 15. * 2012 – 15. * 2013 – 12. * 2014, helmikuu – 13. * 2014, huhtikuu – 13. * 2015 – 12. * 2016 – 11. * 2017 – 10. * 2018, helmikuu – 10. * 2018, huhtikuu – 11. * 2019 – 12. * 2020 – 14. * 2021 – 14. * 2022, helmikuu – 13. * 2022, syyskuu – 14. * 2023 – 13. * 2024 – 15. == Lähteet == == Aiheesta muualla == * Itävallan jääkiekkoliiton sivusto * Itävalta nationalteamsoficehockeyssä Luokka:Naisten jääkiekkomaajoukkueet Luokka:Itävallan jääkiekko
Matador (vuoden 2005 elokuva)

The Matador on vuonna 2005 julkaistu musta komediaelokuva. Elokuvan pääosia esittävät Pierce Brosnan, Greg Kinnear, Hope Davis, Philip Baker Hall, Dylan Baker, Adam Scott ja Portia Dawson. Elokuvan on ohjannut Richard Shepard. Elokuva tuotti maailmanlaajuisesti noin 17,3 miljoonaa dollaria. == Lähteet == == Aiheesta muualla == * * Luokka:Vuoden 2005 yhdysvaltalaiset elokuvat Luokka:Yhdysvaltalaiset mustan komedian elokuvat
Raine Munukka

Raine Mikko Munukka (s. 6. toukokuuta 1982 Ilmajoki) on suomalainen kiekonheittäjä. Hän on edustanut vuodesta 2009 Kuortaneen Kuntoa ja sitä ennen Ilmajoen Kisailijoita. Hän valmentaa itse itseään. Hänen ennätyksensä 62,40 m on vuodelta 2008. Munukka sijoittui pronssille alle 18-vuotiaiden MM- kilpailuissa 1999 tuloksella 56,52. Kiekonheiton talvimestaruuskilpailuissa Munukka sai SM-hopeaa vuonna 2020. Kalevan kisoissa hän on sijoittunut parhaimmillaan neljänneksi vuonna 2019. Nuorten SM-kilpailuissa hän on voittanut 17-vuotiaissa SM-kultaa 1999, 19-vuotiaissa SM-kultaa 2001 ja SM- pronssia 2000 ja 22-vuotiaissa SM-kultaa 2004 ja SM-hopeaa 2003. == Lähteet == Luokka:Suomalaiset kiekonheittäjät Luokka:Vuonna 1982 syntyneet Luokka:Elävät henkilöt
Saara Pekkarinen

Saara Eveliina Pekkarinen (s. 5. helmikuuta 1986 Lapinlahti) on suomalainen keskimatkojen juoksija. Hän edustaa Lapinlahden Vetoa ja hänen valmentajanaan on toiminut vuodesta 2009 lähtien Olli Pulkkanen. Kalevan kisoista Pekkarinen on voittanut pronssin 1 500 metrin juoksussa, hopean ja pronssin 5 000 metrin juoksussa. Lisäksi hän on saavuttanut SM-hopeaa 6 kilometrin maastojuoksussa ja pronssia sisäratojen SM-kilpailuissa 3 000 metrin juoksussa. == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1986 syntyneet Luokka:Elävät henkilöt
Hosa

Hosa on metsä- ja maastopalojen sammuttamiseen käytettävä perinteinen sammutusväline. Hosaa käytetään myös kulotettaessa tulen hallintaan. Hosia on kahdenlaisia: perinteinen niin sanottu puskahosa ja moderni palokyllästetystä tekstiilistä tai kumista valmistettu. == Puskahosa == Perinteinen puskahosa valmistetaan palopaikalla nuoresta alikasvoskuusesta. Se voidaan valmistaa myös männystä tai koivusta, mutta ne eivät ole yhtä kestäviä. Puu katkaistaan ja se karsitaan niin, että latvaan jää parinkymmenen senttimetrin karsimaton osa. Hosan pituus on noin kahdesta metristä ylöspäin sen mukaan kuinka pitkää hosaa sammuttaja jaksaa käsitellä. == Tekstiili- tai kumihosa == Modernin hosan sammutusosan muodostavat varren päähän kiinnitetyt suikaleet, jotka voivat koostua joko palokäsitellystä tekstiilistä tai kumista. Sammutusosa voi myös olla yhtenäinen, noin 20x30 cm:n kokoinen paksusta kumista leikattu "lätkä". Tällaiset hosat voidaan myös varustaa metallisilla koukuilla, jotka mahdollistavat palavan aineksen siirtämisen paikasta toiseen. == Hosalla työskentely == Hosalla sammutettaessa lyödään maahan niin, että liekit jäävät hosan ja maan väliin ja tukahtuvat hapen puutteeseen. Tarkoitus on myös saada irronneet palavat kekäleet lyötyä takaisin jo palaneelle alueelle. Lyönnin jälkeen hosaa painetaan hetken aikaa maata vasten, jotta jäljelle jääneet kytevät kipinät saadaan tukahdutettua. Hosalla voidaan sammuttaa myös puiden oksille ja rungolle kiivennyttä tulta. == Lähteet == *Tulen hallinta ja sammuttaminen käsityövälinein/Metsäpalot ja muut maastopalot sekä metsänhoidolliset kulotukset. Pelastustoimi.fi === Viitteet === == Aiheesta muualla == Luokka:Palo- ja pelastustoimi
Roistovaltion raunioilla

Roistovaltion raunioilla: Filosofinen arvio Irakin sodasta on filosofi Mikko Yrjönsuuren vuonna 2003 julkaisema kirja Irakin sodan perusteista. == Lähteet == == Aiheesta muualla == * Sami Sillanpää: Maailmanparantajien moraaliongelma. Helsingin Sanomat 10.5.2003. * Pirkka Kivenheimo: Filosofi roistovaltion raunioilla. Turun Sanomat 30.5.2003. * Tapani Lausti: Filosofi roistovaltion raunioilla . 13.9.2003. * Jani Saxell: Koko maailman kalifornisaatio. Kiiltomato.net 19.4.2004. * Risto Marjomaa: Kriittinen puheenvuoro sodan eettisistä perusteluista. Historiallisia arvosteluja 6/2004. Luokka:Suomalaiset politiikan tietokirjat Luokka:Kirjat kansainvälisestä politiikasta Luokka:Vuoden 2003 kirjat
Broken Social Scene

Broken Social Scene on kanadalainen indie rock-yhtye. Yhtyeen perustivat Kevin Drew ja Brendan Canning vuonna 1999 Torontossa. Yhtyeessä on kuudesta yhdeksääntoista jäsentä. Suurin osa sen jäsenistä soittaa tällä hetkellä useissa muissa yhtyeissä Toronton alueella. Yhtyeen musiikki on kokeellista ja jotkut pitävät sitä kamaripoppina. ==Diskografia== ===Albumit=== Vuosi Albumin tiedot Listasjoitukset Sertifikaatit CAN FRA IRL UK US 2001 Feel Good Lost *Julkaistu: 6. maaliskuuta 2001 *Levy-yhtiö: Noise Factory *Uusintapainos: 23. helmikuuta 2004 *Levy-yhtiö: Arts & Crafts — — — — — 2002 You Forgot It in People *Julkaistu: 15. lokakuuta 2002 *Levy-yhtiö: Paper Bag Records *Reissued: 2003 *Levy-yhtiö: Arts & Crafts — — — — — 2005 Broken Social Scene *Julkaistu: 4. lokakuuta 2005 *Levy-yhtiö: Arts & Crafts — 144 27 80 105 *CAN: Kultaa 2010 Forgiveness Rock Record *Julkaistu: 4. toukokuuta 2010 *Levy- yhtiö: Arts & Crafts 1 — 58 67 34 2017 Hug of Thunder *Julkaistu: 7. heinäkuuta 2017 *Levy-yhtiö: Arts & Crafts "—" ilmoittaa että albumi ei sijoittunut listoille. === EP:t === *Live at Radio Aligre FM in Paris (2004, EP) (Digitalinen EP) *EP To Be You and Me (2005, EP) − julkaistu samaa aikaa; Broken Social Scene *Broken Social Scene: 2006/08/06 Lollapalooza, Chicago, IL (2006, EP iTunes yksinoikeus) *Lo-Fi for the Dividing Nights (2010) *Let's Try the After (Vol. 1) (2019) *Let's Try the After (Vol. 2) (2019) === Singlet === Vuosi Kappale Listasijoitus Albumi CAN Alt CAN Rock UK 2003 "Stars and Sons / KC Accidental" — — — You Forgot It in People "Cause = Time" — — 102 2005 "Ibi Dreams of Pavement (A Better Day)" — — — Broken Social Scene 2006 "7/4 (Shoreline)" — — 94 "Fire Eye'd Boy" — — 192 2010 "Forced to Love/All to All" — — — Forgiveness Rock Record 2011 "World Sick" 39 — — "Texico Bitches" — 50 — 2017 "Halfway Home" — — — "Hug of Thunder" — — — "—" ilmoittaa ettei single sijoittunut listoille ==Lähteet== Luokka:Kanadalaiset rockyhtyeet Luokka:Kamariorkesterit
Peter Rogers (täsmennyssivu)

Peter Rogers voi tarkoittaa muun muassa seuraavia henkilöitä: *Peter Rogers, brittiläinen elokuvatuottaja *Peter Rogers, näyttelijä
Matt Martin

Matthew "Matt" Martin (s. 8. toukokuuta 1989 Windsor, Ontario, Kanada) on kanadalainen jääkiekkoilija, joka pelaa laitahyökkääjänä NHL-joukkue New York Islandersissa. Hän opiskeli Catholic Central High Schoolissa, Windsorissa. Hän pelasi siellä lentopalloa ja koripalloa. Martinilla on hallussaan yhden kauden taklausennätys, kun hän taklasi Islandersin paidassa kaudella 2011–2012 374 kertaa. == Ura == Martin varattiin viidennellä kierroksella, numerolla 148. Hänet varasi New York Islanders vuoden 2008 varaustilaisuudessa. Ennen ammattilaisuraansa hän pelasi kolmen kauden ajan juniorisarja OHL:n Sarnia Stingissä, vuodesta 2006 vuoteen 2009. Viimeisellä juniorikaudellaan hän toimi Stingin kapteenina. Martin allekirjoitti Islandersin kanssa kolmen vuoden tulokassopimuksen 4. syyskuuta 2009. Hän teki ensimmäisen maalinsa NHL:ssä 29. lokakuuta 2010 Montreal Canadiensiä vastaan. 15\. syyskuuta 2012 Martin teki Islandersin kanssa neljän vuoden jatkosopimuksen. 1\. heinäkuuta Martin teki Maple Leafsin kanssa neljän vuoden sopimuksen keskimäärin Martin tienaa kaudessa 2,5 miljoonaa dollaria. Tammikuussa 2021 Martin teki Islandersin kanssa jatkosopimuksen. https://www.nhl.com/news/islanders-mathew-barzal-free- agency-status/c-319929286 Lokakuussa 2024 Martin solmi Islandersin kanssa vuoden mittaisen jatkosopimuksen. == Tilastot == 2009–2010 New York Islanders NHL 5 0 2 2 26 – – – – – Bridgeport Sound Tigers AHL 76 12 19 31 113 5 1 2 3 4 2010–2011 New York Islanders NHL 68 5 9 14 147 – – – – – Bridgeport Sound Tigers AHL 7 1 2 3 11 – – – – – 2011–2012 New York Islanders NHL 80 7 7 14 121 – – – – – 2012–2013 New York Islanders NHL 48 4 7 11 63 6 1 0 1 14 2013–2014 New York Islanders NHL 79 8 6 14 90 – – – – – 2014–2015 New York Islanders NHL 78 8 6 14 114 7 0 1 1 12 2015–2016 New York Islanders NHL 80 10 9 19 119 11 0 0 0 12 2016–2017 Toronto Maple Leafs NHL 82 5 4 9 123 6 0 2 2 6 2017–2018 Toronto Maple Leafs NHL 50 3 9 12 50 – – – – – 2018–2019 New York Islanders NHL 67 6 8 14 53 8 0 0 0 0 2019–2020 New York Islanders NHL 55 5 3 8 40 22 5 1 6 28 2020–2021 New York Islanders NHL 54 6 5 11 36 19 1 1 2 43 2021–2022 New York Islanders NHL 71 3 4 7 70 – – – – – 2022–2023 New York Islanders NHL 81 7 12 19 63 6 1 0 1 16 2023–2024 New York Islanders NHL 57 4 4 8 43 3 0 0 0 16 15 kautta Yhteensä NHL 955 81 95 176 1158 88 8 5 13 147 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:New York Islandersin pelaajat Luokka:New York Islandersin varaamat pelaajat Luokka:Vuonna 1989 syntyneet Luokka:Elävät henkilöt
Latvian alle 20-vuotiaiden jääkiekkomaajoukkue

Liitto Latvijas Hokeja Federacija Päävalmentaja Artis Ābolshttps://www.eliteprospects.com/staff/55/artis-abols Viitattu 29.12.2024. Eniten pisteitä Pāvels Parhomenko: 36https://www.eliteprospects.com/team/1645/latvia-u20/stats/all-time?sort=tp Ensimmäinen peli Latvia 47–1 Kreikka (Riika, Latvia; 10. marraskuuta 1992) Suurinumeroisin voitto Latvia 47–1 Kreikka (Riika, Latvia; 10. marraskuuta 1992) Suurinumeroisin tappio Kanada 16–0 Latvia (Saskatoon, Kanada; 26. joulukuuta 2009) Maailmanmestaruuskilpailut kultaa: 0 hopeaa: 0 pronssia: 0 Latvian alle 20-vuotiaiden jääkiekkomaajoukkue edustaa Latviaa Jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue ei ole voittanut yhtään arvokisamitalia. Uudelleen itsenäistyttyään Latvia joutui aloittamaan maailmanmestaruuskilpailut C-sarjasta. Latvian alle 20-vuotiaiden joukkue nousi ensimmäisen kerran pääsarjaan vuoden 2006 kilpailuihin. Joukkueen paras sijoitus on vuoden 2022 kisoista, jolloin se ylsi 7. sijalle. Latvia nousi noihin kisoihin samana vuonna pelatuista 1. divisioonan A-lohkon kisoista. Joukkue on 2020-luvulla pelannut neljät kisat perätysten pääsarjassa, mikä on pisin jakso joukkueen historiassa. Vuoden 2025 kisoissa Latvia voitti ensimmäistä kertaa Kanadan kisojen historiassa, voittomaalikilpailun jälkeen lukemin 3–2. == Sijoitukset maailmanmestaruuskilpailuissa == * 1993 – C-sarjan karsinta; 2. * 1994 – C-sarja; 2. * 1995 – C1-sarja; 1. (nousi B-sarjaan) * 1996 – B-sarja; 2. * 1997 – B-sarja; 2. * 1998 – B-sarja; 4. * 1999 – B-sarja; 5. * 2000 – B-sarja; 7. * 2001 – 1. divisioona; 8. (putosi 2. divisioonaan) * 2002 – 2. divisioona; 3. (nousi 1. divisioonaan) * 2003 – 1. divisioona, lohko B; 4. * 2004 – 1. divisioona, lohko A; 3. * 2005 – 1. divisioona, lohko B; 1. (nousi pääsarjaan) * 2006 – 9. (putosi 1. divisioonaan) * 2007 – 1. divisioona, lohko A; 2. * 2008 – 1. divisioona, lohko B; 1. (nousi pääsarjaan) * 2009 – 8. * 2010 – 9. (putosi 1. divisioonaan) * 2011 – 1. divisioona, lohko-A; 1. (nousi pääsarjaan) * 2012 – 9. * 2013 – 10. (putosi 1. divisioonaan) * 2014 – 1. divisioona, lohko A; 2. * 2015 – 1. divisioona, lohko A; 3. * 2016 – 1. divisioona, lohko A; 1. (nousi pääsarjaan) * 2017 – 10. (putosi 1. divisioonaan) * 2018 – 1. divisioona, lohko A; 2. * 2019 – 1. divisioona, lohko A; 4. * 2020 – 1. divisioona, lohko A; 2. * 2021 – 1. divisioona, lohko A:n turnaus peruttiin koronaviruspandemian vuoksi. * 2022 – 1. divisioona, lohko A; 2. (nousi pääsarjaan) * 2022 – 7. * 2023 – 9. * 2024 – 8. == Aiheesta muualla == * Latvian jääkiekkoliiton sivusto * Latvia nationalteamsoficehockeyssä * Latvia IIHF:n sivuilla ==Lähteet== Luokka:Nuorten jääkiekkomaajoukkueet Luokka:Latvian jääkiekko
Ruutukaava (lehti)

Ruutukaava on Oulun sarjakuvaseura ry:n julkaisema verkkosarjakuvalehti. Lehti julkaisee kotimaista sarjakuvaa. Lehden numerot käsittelevät yleensä valittua teemaa. Sarjakuvien lisäksi Ruutukaavassa julkaistaa muun muassa artikkeleita sarjakuviin liittyvistä aiheista. Oulun sarjakuvaseura on tehnyt verkkosarjakuvalehdistä kaksi painettua koostealbumia. Ruutukaava on kolmas Oulun sarjakuvaseura ry:n julkaisema lehti. Aikaisemmin seura on julkaissut Kupla- ja Ruuvari -lehtiä. Luokka:Suomalaiset sarjakuvalehdet
A Different Kind of Truth

A Different Kind of Truth on yhdysvaltalaisen hard rock-yhtye Van Halenin kahdestoista studioalbumi. A Different Kind of Truth on yhtyeen ensimmäinen studioalbumi, jolla vuonna 2007 yhtyeeseen paluun tehnyt solisti David Lee Roth esiintyy. Edellisen kerran hän oli esiintynyt uutta materiaalia sisältäneellä Van Halen-albumilla 1984 vuonna 1984. Albumi on myös ensimmäinen Van Halenin studioalbumi, jolla basistina toimii Wolfgang Van Halen, joka on kitaristi Eddie Van Halenin poika. Albumin on tuottanut aiemmin muun muassa Bon Jovin, Take Thatin ja Fleetwood Macin kanssa työskennellyt John Shanks. Albumi julkaistiin maailmanlaajuiseen levitykseen 7. helmikuuta 2012, ja se saavutti Yhdysvaltain Billboardin albumilistalla toisen listasijan. Suomen albumilistalla albumi sijoittui korkeimmillaan kolmanneksi. Albumin kappaleista "Tattoo", "She's the Woman" ja "Stay Frosty" on myös julkaistu singlet. Kappaleista "Tattoo" ja "She's the Woman" on kuvattu myös musiikkivideot. A Different Kind of Truth sai ilmestyessään paljon positiivista palautetta. Arvostettu musiikkijulkaisu Rolling Stone antoi albumille kolme ja puoli tähteä viidestä, mutta esimerkiksi suomalaisen Soundi-lehden arviossa albumi sai vain kaksi tähteä. Albumi ylitti kultalevyrajan Kanadassa 27. huhtikuuta 2012 ylitettyään 40 000 myydyn äänitteen rajan. ==Kappalelista== ===Deluxe Edition DVD=== ;The Downtown Sessions == Kokoonpano == * David Lee Roth – laulu * Eddie Van Halen – kitarat, taustalaulu * Wolfgang Van Halen – basso, taustalaulu * Alex Van Halen – rummut, lyömäsoittimet == Arvostelut == * Allmusic: Allmusic review * The A.V. Club: BThe A.V. Club * Consequence of Sound: C+Consequence of Sound * Desibeli.net: * Entertainment Weekly: A–Entertainment Weekly * Imperiumi: 10/10Levyarvostelu: Van Halen - A Different Kind Of Truth Viitattu 12.9.2022. * Kaaoszine: 8/10Kaaoszine.fi * Metacritic: 73/100Metacritic aggregate * Metalliluola: 8-/10Van Halen – A Different Kind Of Truth (2012) Viitattu 12.9.2022. * Rolling Stone: Rolling Stone * Soundi: Soundi == Lähteet == Luokka:Van Halenin albumit Luokka:Vuoden 2012 albumit
Pivampisilliini

Pivampisilliini on antibiootti, joka on rakenteeltaan ampisilliinin pivoksiiliesteri. Se on aihiolääke, jonka käytöllä pyritään laajentamaan suun kautta otettavana ampisilliinin biosaatavuutta, koska sen rasvaliukoisuus on suurempi kuin ampisilliinin. == Sivuvaikutukset == Aihiolääkkeiden, jotka elimistössä hajotessaan vapauttavat pivaliinihappoa - kuten pivampisilliinin, pivmesillinaamin ja kefditoreenipivoksiilin - on pitkään tiedetty vähentävän karnitiinin pitoisuutta elimistössä. Tämä ei johdu lääkkeestä itsestään, vaan pivalaatista, joka suurimmalta osaltaan poistuu elimistöstä muodostaessaan karnitiinin kanssa konjugaatin. Näiden lääkkeiden lyhytaikainenkin käyttö voi aiheuttaa veren karnitiinipitoisuuden havaittavaa vähenemistä , jonka lääketieteellistä merkittävyyttä kuitenkin pidetään epätodennäköisenä. Pitkäkestoista käyttöä taas ei suositella lainkaan, koska siinä tilanne helposti muodostuu ongelmalliseksi . == Lähteet == == Aiheesta muualla == *PubChem: Pivampicillin *DrugBank: Pivampicillin *Kyoto Encyclopedia of Genes and Genomes (KEGG): Pivampicillin Luokka:Penisilliinit Luokka:Aihiolääkkeet
Asia Racing Team

Asia Racing Team on macaolais-kiinalainen pikkuformulatalli. Talli perustettiin vuonna 2003, jolloin talli kilpaili Aasian Formula Renault Challenge -sarjassa. Seuraavana vuonna talli sijoittui toiseksi Aasian Formula Renault -sarjassa.Vuonna 2005 tallin kuljettaja Hiroyuki Matsumura voitti Macaon Grand Prix -kilpailun. Seuraavana vuonna talli voitti Aasian Formula Renault -sarjan mestaruuden. Vuonna 2007 talli sijoittui jälleen sarjan toiseksi. Vuonna 2008 talli sijoittui toiseksi Formula Asia sarjassa ja voitti Asian Drivers Trophyn. Talli debytoi myös Formula BMW Pacific -sarjassa samana vuonna. Vuonna 2009 talli kilpaili Aasian Porsche Carrera Cup -sarjassa voittaen kaksi kilpailua. Seuraavana vuonna talli voitti jälleen Aasian Formula Renault -sarjan mestaruuden. Talli kilpaili myös Aasian Formula BMW- sarjassa samana vuonna. Vuonna 2011 talli kilpaili GT Asia Championship -sarjassa ja Formula Pilota China -sarjassa. Talli järjestää myös ajokoulutusta nuorille kuljettajille. ==Lähteet== Luokka:Autourheilutallit Luokka:Kiinalaiset autourheilutallit
Savoy-teatteri

Savoy-teatteri on kansainvälinen vierailuteatteri Helsingin Kaartinkaupungissa. Teatterin yhteydessä toimii ravintola Minne Garden & Lounge. Erityisen tunnettu Savoy-teatteri on maailmanlaajuisen musiikin ja jazzin konserttipaikkana. Savoy-teatteri on yksi Helsingin kulttuurikeskuksen toimipaikoista. Savoy-teatterissa vierailee vuosittain noin 200 erilaista esiintyjäryhmää eri puolilta maailmaa. Savoy-teatterin ohjelmisto koostuu omatuotantoisista tapahtumista, yhteistyössä muiden tapahtumajärjestäjien kanssa tuotetuista tapahtumista sekä ohjelmatoimistojen, festivaalien ja yksityisten tapahtumajärjestäjien tapahtumista. Savoy-teatteri sijaitsee Kasarmikadulla Kaartinkaupungissa, aivan Esplanadin puiston kupeessa. Savoy- teatterista hoidetaan myös Espan lavan varaus- ja esitystoimintaa. == Aiheesta muualla == * Savoy-teatterin kotisivut Luokka:Helsingin kulttuurikeskus Luokka:Helsingin teatterit
Olympiavala

Olympiavala on olympialaisten avajaisissa lausuttava juhlallinen ja rituaalinen lupaus, jonka yksi urheilija lausuu kaikkien urheilijoiden ja yksi tuomari kaikkien tuomarien puolesta. Olympiavalat lausuu järjestäjämaan edustaja omalla kielellään. ==Urheilijan olympiavala== "Kaikkien kilpailijoiden nimissä lupaan, että osallistumme näihin olympiakisoihin niiden sääntöjä kunnioittaen ja noudattaen, sitoudumme urheilemaan ilman dopingia ja huumeita, oikeassa urheiluhengessä, urheilun ja omien joukkueidemme kunniaksi." Helsingin Sanomat, 2004 ==Tuomarin olympiavala== "Kaikkien tuomarien ja toimitsijoiden nimissä lupaan, että tuomitsemme nämä olympiakisat täysin puolueettomasti, kunnioittaen ja totellen niiden sääntöjä, oikeassa urheiluhengessä." ==Historia== Olympiavala juontaa juurensa antiikin ajan Olympian kisoihin. Ne alkoivat aamuisella valaseremonialla Zeuksen patsaan juurella Olympiassa. Urheilijat vannoivat noudattavansa kilpailujen sääntöjä ja harjoitelleensa sääntöjen mukaisesti kymmenen edeltävän kuukauden aikana. Tuomarit vannoivat oikeudenmukaisuuttaan, tasapuolisuuttaan ja lahjomattomuuttaan. Koski, Rissanen, Tahvanainen: Antiikin urheilu, Olympian kentiltä Rooman areenoille, s. 106. Atena kustannus, 2004. Ensimmäisen olympiavalan nykyaikaisissa olympialaisissa lausui belgialainen Victor Boin vuoden 1920 Antwerpenin kesäolympialaisissa. Vuoden 1952 Helsingin olympialaisten olympiavalan lausui voimistelija Heikki Savolainen.Heikki Savolaisen muistokirjoitus Tuomarit alkoivat lausua olympiavalaansa vuodesta 1972 Sapporon talviolympialaisista alkaen, jolloin tuomareiden valan lausui Fumio Asaki. == Lähteet == ==Aiheesta muualla== * Ylen elävä arkisto: Heikki Savolainen vannoo olympiavalan vuoden 1952 olympialaisissa Luokka:Olympiasymbolit Luokka:Valat
Uralin teknillinen valtionyliopisto

Uralin teknillinen valtionyliopisto () oli Jekaterinburgin kaupungissa Sverdlovskin alueella Venäjällä vuoteen 2009 saakka toiminut yliopisto. Se perustettiin vuonna 1920. Vuonna 2009 Uralin teknillisestä valtionyliopistosta ja Uralin valtionyliopistosta muodostettiin presidentti Dmitri Medvedevin asetuksella uusi Uralin federaatioyliopisto. Fedraatioyliopistossa on 20 opiskelulinjaa, muun muassa metallurgia, kemiantekniikka, sotatiede, humanistiset tieteet ja sähkötekniikka. Uralin teknillinen valtionyliopiston päärakennus edustaa stalinistista arkkitehtuuria. Siitä tehtiin myös uuden federaatioyliopiston päärakennus. == Koulusta valmistuneita kuuluisia henkilöitä == * Arkadi Mihailovitš Tšernetski – venäläinen poliitikko. * Boris Jeltsin – Venäjän ensimmäinen presidentti. ==Lähteet== Luokka:Jekaterinburgin rakennukset ja rakennelmat Luokka:Venäjän yliopistot ja korkeakoulut Luokka:Entiset yliopistot Luokka:Jekaterinburgin historia
Beto Vazquez Infinity

Beto Vazquez Infinity on vuonna 2000 perustettu argentiinalainen metal -yhtye. ==Jäsenet== * Jessica Lehto - Laulu * Victor Rivarola - Laulu * Inés Vera- Ortiz - Laulu * Omar Mansilla - Kitara * Lucas Pereyra - Kitara / Soitinnus / Ohjelmointi * Beto Vazquez - Basso / Soitinnus / Kitara / Ohjelmointi * Norberto Román - Rummut ==Diskografia== ===Albumit=== * Beto Vázquez Infinity (2001) * Flying Towards the new Horizon (2006) * Darkmind (2008) * Existence (2010) * Beyond Space Without Limits (2012) * Humanity (2018) * Mental Asylum (2021) ===EP=== * Battle of Valmourt (2001) * Wizard (2001) ==Aiheesta muualla== * http://www.betovazquezinfinity.com.ar Luokka:Argentiinalaiset metalliyhtyeet Luokka:Power metal -yhtyeet Luokka:Sinfonisen metallin yhtyeet Luokka:Folk metal -yhtyeet
Brestin linnoitus

Brestin linnoitus (, ) on Valko-Venäjän Brestin kaupungin länsiosissa, aivan Puolan rajan tuntumassa sijaitseva, alun perin 1800-luvulta peräisin oleva suuri puolustusrakennelma. Brestin linnoitus sai sitkeästä vastarinnastaan vuoden 1941 kesäkuun taistelussa Saksaa vastaan Neuvostoliiton aikana vuonna 1965 arvonimen sankarilinnoitus, mikä on paljolti sama kunnianosoitus ja arvo, minkä kukin 12 sankarikaupunkia sai. Linnoitus siihen kuuluvine museoineen, kirkkoineen, muistomerkkeineen ja laajoine puistoalueineen on nykyään Brestin kaupungin päänähtävyys. Se on myös Valko-Venäjän kaikkein suosituimpia turistinähtävyyksiä. ==Historiaa== thumb|right|240px|Brestin linnoitusalueen kirkko thumb|left|180px|Sisänäkymä Brestin linnoituksen puolustusmuseosta Vanhemman linnoitusvaiheen taustana oli Venäjän keisarikuntan sotavoimien linnoitusinsinöörien suunnitelmat vuodelta 1830. Keisari Nikolai I antoi hankkeelle rakentamisluvan; tarkoituksena oli rakentaa koko Venäjän suurin linnoitus valtakunnan silloiselle länsirajalle Läntisen Bugin ja sen sivuhaaran Muhavetsin risteykseen Brestin kaupungin alueelle. Suunnitelmien mukaan rakennettu päälinnoitus valmistui huhtikuussa 1842. Rakentaminen jatkui myöhemmin, ja vasta ensimmäisen maailmansodan aikoihin kuusi kilometriä pitkä puolustusvarustus saatiin valmiiksi. == Alueesta== Alkuperäinen Brestin linnoitus kattoi noin 2×1,8 kilometriä laajan bastionimaisesti järjestetyn ja kanavilla suojatun alueen. Nykyään yleisölle tarkoitettu ja laajemmin kunnostettu Brestin linnoituksen osa sisältää vuoden 1912 linnoituksen keskeisen ja pohjoisen osan. Muhavets-joen eteläpuolella sijaitsevilla linnoitusalueen rakennelmat ja puistoalue sekä siihen liittyvät kanavat ovat nykyään osaksi kunnostamatta. Alueelta on löydetty kaivauksissa muun muassa jälkiä vanhasta itäslaavilaisesta kylästä, ja sinne on perustettu arkeologinen museo. Tällä alueella sijaitsee myös naisluostari. Läntisen Bugin länsipuolinen vanha linnoitusalue on samoin kunnostamatta; se kuuluu ainakin osaksi Valko-Venäjän ja Puolan väliseen raja-alueeseen, mistä syystä pääsyä tähän osaan on rajoitettu yleisöltä. == Nähtävyys== Kävijämäärällä mitattuna Brestin linnoitus oli yli 300 000 rekisteröidyllä kävijällään vuonna 2011 Valko-Venäjän suosituin turistinähtävyys. ==Lähteet== ==Aiheesta muualla== * Memorial complex «Brest Hero Fortress» (museum.by) * Memorialnyi kompleks Brestkaja krepost-geroi (muistoalueen viralliset sivut) (brest-fortress.by) * Brestkaja krepost-geroi (1836 g.) (ekskursii.by) * Brest (City) Archeology (brest-belarus.org) * Brest Fortress (brestonline.com) * RT: Brest Fortress - the symbol of Soviet WWII resistance (Venäjän tv-yhtiön näkemys) (youtube.com) * Traileri sotaelokuvaan Brestin linnoituksesta ja sen sankareista - Брестская крепость (2010) * Memorialnyi kompleks "Brestkaja krepost-geroi" Luokka:Brest (Valko-Venäjä) Luokka:Valko-Venäjän linnat
Freesiat

Freesiat (Freesia) on 15–16-lajinen yksisirkkaisten kasvien suku, joka kuuluu kurjenmiekkakasvien heimoon. Suvun lajit ovat monivuotisia ruohovartisia kasveja, jotka talvehtivat tyvimukulana. Ne kasvavat kotoperäisinä keskisessä ja eteläisessä Afrikassa. Suku on nimetty saksalaisen lääkärin Friedrich Heinrich Theodor Freesen mukaan. Pitkään lajeja oli vain yksi. Sillä oli kolme nimeä: Freesia corymbosa, Freesia refracta sekä Freesia odorata. Myöhemmin freesioiden sukuun on luokiteltu enemmänkin lajeja, kuten Freesia laxa, joka aiemmin luettiin kuuluvaksi joko sukuun Anomatheca tai sukuun Lapeirousia. Freesioita viljellään voimakastuoksuisten kukkiensa vuoksi. Ne viihtyvät parhaiten välimerenilmastossa. Talven alkaessa ne kasvattavat kimpuittain lehtiä ja kukkia, jotka kehittyvät ryppäinä pitkin melko hentoa vartta, odottaen kevään alkua puhjetakseen. Niiden vahva tuoksu muistuttaa hieman jasmiinia. Freesioiden kukkia käytetään hajuvesituotannossa ydintuoksuna, kuten esimerkiksi Cacharelin tuoksussa Noa (1998). == Freesialajeja == * Freesia × hybrida – tarhafreesia * Freesia laxa – bantuiiris == Lähteet == Luokka:Kurjenmiekkakasvit
Risto Airaksinen

Risto Airaksinen (s. 5. marraskuuta 1949) on suomalainen raviohjastaja ja -valmentaja. Nykyään hänet tunnetaan erityisesti Ruotsissa syntyneiden hevosten maahantuojana ja kilpailuttajana. Airaksinen pitää 12 hevosen valmennustallia kotikunnassaan Hämeenkoskella. 1970- ja 1980-luvuilla Airaksinen vaikutti pitkään Ruotsissa, työskennellen aluksi Olle Goopin tallilla Rättvikissä. Myöhemmin hänellä oli oma talli Axevallan raviradalla sekä Kungsbackassa Göteborgin lähistöllä. Airaksinen kuuluu Suomen ravivalmentajat ry:n hallitukseen. Hän on toiminut yhdistyksen puheenjohtajana 1990-luvulla. Airaksinen muistetaan myös vuoden 1995 jääkiekon MM-kultajoukkueen lahjana saaman Golden Karjalan valmentajana. == Lähteet == *Suomen Hippoksen tietokanta ===Viitteet=== Luokka:Suomalaiset ravivalmentajat Luokka:Suomalaiset raviohjastajat Luokka:Vuonna 1949 syntyneet Luokka:Elävät henkilöt
Aleksanteri I (Bulgaria)

Alexander von Battenberg (5. huhtikuuta 1857 Verona, Lombardia-Venetsia – 17. marraskuuta 1893 Graz, Itävalta-Unkari)Alexander I Encyclopædia Britannica Online Academic Edition. Viitattu 20.4.2013. oli modernin Bulgarian ensimmäinen ruhtinas (Aleksanteri I) vuosina 1879–1886. == Elämäkerta == Alexander von Battenberg oli syntyjään saksalainen, Hessenin prinssi Alexanderin poika, joka isänsä morganaattisen avioliiton vuoksi peri Battenbergin ruhtinaan arvon. Hän oli myös Venäjän tsaari Aleksanteri II:n sukulaispoika ja suosikki, ja palveli Venäjän armeijassa Turkkia vastaan käydyssä sodassa vuosina 1877–1878. Yksi sodan seurauksia oli Bulgarian itsenäistyminen. Berliinin kongressissa tehdyn päätöksen mukaisesti Alexanderista tehtiin Bulgarian hallitsija. Tărnovossa kokoontunut perustuslakia säätävä kansalliskokous valitsi hänet ruhtinaaksi 29. huhtikuuta 1879. Hänen valtakauttaan leimasi Venäjän jatkuva vaikutus Bulgarian sisäisiin asioihin. Turnovon kokous oli hyväksynyt myös huomattavan liberaalin perustuslain, jota ruhtinas Aleksanteri ei hyväksynyt. Hän hajotti kansalliskokouksen 1880 ja peruutti seuraavana vuonna perustuslain hankkien itselleen rajoittamattoman vallan sekä syrjäytti venäläisten tuella liberaalin ministerineuvoston johtajan Dragan Tsankovin. Tsaari Aleksanteri II:n murhan (1881) jälkeen Venäjän politiikka muuttui konservatiivisempaan suuntaan, mikä vaikutti myös Bulgariaan. Uusi perustuslakia säätävä kokous teki Turnovon perustuslakiin ruhtinaan toiveiden mukaisia muutoksia, joilla parlamentin valtaa rajoitettiin. Aleksanterin suhteet Venäjään olivat kuitenkin heikenneet tsaarin vaihduttua, joten lisätäkseen tukeaan hän hyväksyi vuonna 1883 perustuslain palauttamisen ennalleen sekä liberaalien ja konservatiivien välisen yhteistyön käynnistämisen.Decades of National Consolidation Bulgaria: A Country Study. Library of Congress, 1992. Venäjän ja Bulgarian suhteet heikkenivät nopeasti. Bulgarian liitettyä Itä-Rumelian itseensä syyskuussa 1885 Venäjä vaati Aleksanterin eroa ja veti upseerinsa pois Bulgarian armeijasta. Kaksi kuukautta myöhemmin Serbia julisti sodan Bulgarialle. Aleksanteri johti itse Bulgarian joukkoja ja serbialaiset lyötiin nopeasti. Itävallan painostuksesta Bulgarian oli kuitenkin hyväksyttävä status quon säilyttänyt rauhansopimus. Venäjä kieltäytyi edelleen tunnustamasta Itä- Rumelian kuulumista Bulgarialle niin kauan kuin ruhtinas Aleksanteri oli vallassa. Lopulta Venäjän tukemat bulgarialaisupseerit tekivät vallankaappauksen ja pakottivat hänet eroamaan 21. elokuuta 1886. Poistuttuaan jo kerran pakotettuna maasta hän palasi vielä vaatimaan asemaansa takaisin, mutta jäätyään vaille Venäjän tukea luopui lopullisesti kruunusta 7. syyskuuta 1886. Battenberg palveli myöhemmin kenraalina Itävallan armeijassa ja sai Hartenaun kreivin arvon. == Lähteet == == Aiheesta muualla == Luokka:Bulgarian hallitsijat Luokka:Vuonna 1857 syntyneet Luokka:Vuonna 1893 kuolleet
Root beer

thumb|right|Lasi juuriolutta Root beer, josta on käytetty suomenkielistä nimitystä ”juuriolut”, on perinteinen yhdysvaltalainen virvoitusjuoma, joka on pääasiassa lasten suosiossa.Kirjastot.fi: Kysy kirjastonhoitajalta Viitattu 12.4.2012Raholan syötäviä sanoja: Ruokasanastot Q-R Viitattu 12.4.2012 Nykymuodossaan sitä valmistettiin ensi kertaa Philadelphiassa vuonna 1866.Route 66 Sodas Siinä on yleensä keinotekoinen sassafrasin juuren maku, ja siinä on käytetty lisäksi muun muassa sarsaparillaa. Juoma on yleisimmin kofeiiniton. Siitä kuitenkin on olemassa myös kofeiinipitoisia versioita, ja lisäksi alkoholipitoista juuriolutta on valmistettu. Tunnettuihin juuriolutmerkkeihin kuuluu A&W; Root Beer.How Root Beer Changed the Business World Suomessa juuriolutta valmistaa ainakin Nokian Panimo. ”Root beer” suomennetaan joskus virheellisesti inkivääriolueksi, joka on kuitenkin aivan eri juoma. == Lähteet == == Aiheesta muualla == Luokka:Virvoitusjuomat Luokka:Yhdysvaltalaiset juomat Luokka:Seulonnan keskeiset artikkelit
S/S Toimi

S/S Toimi oli höyrylaiva, joka kulki reittiliikenteessä Suomenlahdella ja Pohjanlahdella vuodesta 1935 vuoteen 1959. ==Aluksen historia== * Rakennettu: 1884 AB Atlas Varv, Brynäs Gävle, Ruotsi. Aluksen tilaaja, tukholmalalnen varustamo Ångfartygs Ab Svartsjölandet antoi alukselle nimen Hillersjö. * Tekniset tiedot: 32,0 x 5,7 x 2,2 m, 102 brt, 42 nrt, 100 dwt, 189 hv, 10 solmua. * Alus kulki Tukholma-Hillersjö (Mälarenin rannalla) linjalla 1884-1927. Tänä aikana sillä oli useita omistajanvaihdoksia. * Nimeksi muutettiin 1914 Hesselby . * Myytiin 1935 proomuksi muutettavaksi Turkuun Meritoimi Oy:lle, joka kuitenkin laittoi sen matkustajaliikenteeseen Turku- Hanko-Helsinki -linjalle Toimi-nimisenä. * Marraskuussa 1937 paha karilleajo ja rantaan uppoaminen Läntisellä Uudellamaalla Hästö-Busön kohdalla. * Sodan aikana Helsingin liikenne loppui, mutta Toimi ajoi ainakin ajoittain Hangosta Turkuun. * Maaliskuussa 1942 Toimi myytiin helsinkiläiselle Northern Steamship Co Ltd:lle, joka laittoi Toimin Meritoimen hoidossa Turku-Maarianhamina -linjalle. * Myytiin 1944 Loviisaan merikapteeni Gunnar Edwards:lle, ajoi syksyllä jonkin aikaa Turku-Iniö-Bändö -linjalla ja aivan loppuvuoden Turku- Maarianhamina -linjalla. * Toukokuussa 1945 myytiin Helsinkiin Suomi Shipping Oy:lle ja nimeksi annettiin Pörtö, jolla nimellä oli aluksi Turku-Strömma- Helsinki -linjalla, kunnes linjaksi tuli Helsinki-Loviisa. Ajoi myöhäissyksyllä ainakin vielä kerran Helsingistä Turkuun. * Suomi Shipping Oy siirsi aluksen 1947 Vaasa-Uumaja -linjalle. * Pörtö siirtyi 1948 vasta perustetun Vaasanlaivat / Rederi Vasa-Umeå Ab -varustamon omistukseen sen ensimmäiseksi alukseksi. Aluksen viralliseksi nimeksi tuli Turisten, mutta vanhaa nimeä Pörtö käytettiin yleisesti. * Viimeistä päivää liikenteessä 11.9.1948 ja pantiin myyntiin. * Myytiin 1953 Vaasaan AB Kronvik OY:lle asuntolaivaksi ja muutettiin myöhemmin proomuksi. * Upposi Vaasassa 1959 ja romutettiin seuraavana vuotena. ==Aiheesta muualla== * http://www.sjohistoriska.se/sv/Fordjupning/Marketstore/Foto/?msobjid=1337 * http://www.sjohistoriska.se/sv/Fordjupning/Marketstore/Foto/?msobjid=1409 * http://www.vasabatarna.se/porto_filer/porto.htm * http://www.turkusteamers.com/rannikkoliikenne/toimi_3/laiva.html * http://www.gavlevarv.se/varv_Om_ATLAS_AB.html * http://www.faktaomfartyg.se/hillersjo_1884.htm * http://www.simplonpc.co.uk/Vaasanlaivat.html#anchor128685 Luokka:Höyrylaivat
Nationalliga A (amerikkalainen jalkapallo)

Nationalliga A on amerikkalaisen jalkapallon korkein sarjataso Sveitsissä. Sarjaan osallistuu kuusi joukkuetta, jotka kilpailevat Sveitsin mestaruudesta Swissbowlista. Sarjaa ylläpitää SAFV. ==Joukkueet 2023== *Basel Gladiators, Pratteln *Bern Grizzlies, Bern *Calanda Broncos, Chur *Geneva Seahawks, Geneve *Thun Tigers, Thun *Winterthur Warriors, Winterthur *Zürich Renegades, Zürich ==Mestarit== *2022: Bern Grizzlies *2021: Calanda Broncos *2020: Calanda Broncos *2019: Calanda Broncos *2018: Calanda Broncos *2017: Calanda Broncos *2016: Bern Grizzlies *2015: Calanda Broncos *2014: Basel Gladiators *2013: Calanda Broncos *2012: Calanda Broncos *2011: Calanda Broncos *2010: Calanda Broncos *2009: Calanda Broncos *2008: Zürich Renegades *2007: Bern Grizzlies *2006: Winterthur Warriors *2005: Zürich Renegades *2004: Zürich Renegades *2003: Calanda Broncos *2002: Zürich Renegades *2001: Zürich Renegades *2000: St. Gallen Vipers *1999: St. Gallen Vipers *1998: St. Gallen Vipers *1997: St. Gallen Vipers *1996: Bern Grizzlies *1995: Bern Grizzlies *1994: Basilisk Meanmachine *1993: Basilisk Meanmachine *1992: St. Gallen Raiders *1991: Geneve Seahawks *1990: St. Gallen Raiders *1989: Bern Grizzlies *1988: Zürich Renegades *1987: Zürich Renegades *1986: Lugano Seagulls ==Lähteet== *Swiss Bowl history SAFV Luokka:Amerikkalaisen jalkapallon sarjat Luokka:Sveitsin amerikkalainen jalkapallo
Krasnaja Gora

Krasnaja Gora () on kaupunkityyppinen taajama ja piirin hallintokeskus Brjanskin alueen länsilaidalla Venäjällä. Se sijaitsee linnuntietä 187 kilometriä Brjanskista länteen. Länteen Valko-Venäjän Homelin alueen rajalle on vain 16 kilometriä; piirin pohjoisraja on yhteinen Valko-Venäjän Mahiljoun alueen kanssa. Kaupungin asukasluku oli vuoden 2010 väestönlaskennassa 5 900 ja koko maaseutuvaltaisen Krasnaja Goran piirin 13 202. Taajama ja koko piiri on syrjässä sekä valtateistä että rautateistä. Oikeastaan koko Krasnaja Goran piiri saastui vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten vaikutuksesta vähintään kohtalaisesti. Maankäyttöä, maataloutta ja metsänantimien käyttöä valvotaan ja on osin rajoitettu. Osa piiristä lukeutuu jopa vakavimmin saastuneesiin suljetun vyöhykkeen alueisiin. Tästä syystä suuri osa alueen asukkaista evakuoitiin tai muutti muuten pois piiristä. ==Lähteet== ==Aiheesta muualla== * Piiriin keskittynyt portaali Luokka:Brjanskin alueen kaupunkityyppiset taajamat
Gordejevka

Gordejevka () on Gordejevkan piirin hallintokeskuksena toimiva kylä Brjanskin alueen länsiosissa Venäjällä. Se sijaitsee linnuntietä 163 kilometriä Brjanskista länteen. Pohjoisessa rajanaapurina on Valko-Venäjän Mahiljoun alue, jonka rajalle on vain 14 kilometriä. Kuntakeskuksen asukasluku oli vuoden 2010 väestönlaskennassa 3 077 ja koko maaseutuvaltaisen Gordejevkan piirin 12 218\. Piirin ainoat kaupunkilaiset asuvat pienessä Mirnyin kaupunkimaisessa taajamassa (Мирный, 1 452 as.). Kylä ja koko piiri on syrjässä sekä valtateistä että rautateistä. Gordejevkan piiri ja etenkin sen länsiosa saastui vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten vaikutuksesta. Maankäyttöä, maataloutta ja metsänantimien käyttöä valvotaan ja on osin rajoitettu. Merkittävä osa alueen asukkaista on muuttanut tai muuten siirtynyt pois piiristä onnettomuuden jälkeisinä vuosikymmeninä. ==Lähteet== ==Aiheesta muualla== * Piiriin keskittynyt portaali Luokka:Brjanskin alueen kylät ja taajamat
San Siro (ravirata)

Ippodromo del Trotto di San Siro oli ravirata Milanon kaupungissa Italiassa. Se sijaitsee San Siron kaupunginosassa noin viisi kilometriä kaupungin keskustan länsipuolella. Samalla alueella raviradan kanssa sijaitsee myös laukkarata (Ippodromo del Galoppo di San Siro). Aivan raviradan vieressä on Giuseppe Meazza -jalkapallostadion, jota kutsutaan myös nimellä San Siro. Lähistöllä on myös useita muita urheilu- ja liikuntapaikkoja ja puistoalueita. Ensimmäinen kilparata San Siroon valmistui vuonna 1888. 1900-luvun alussa alueelle rakennettiin harjoitusratoja ja talleja. Nykyinen laukkarata valmistui arkkitehti Paolo Vietti Violin suunnittelemana vuonna 1920 ja ravirata vuonna 1925. Ravirata rakennettiin samaan aikaan viereisen jalkapallostadionin kanssa, molempien alkuperäinen omistaja oli AC Milanin jalkapallojoukkueen presidentti Piero Pirelli. Suuri peruskorjaus suoritettiin vuonna 1975. Raviradan alue on kooltaan noin 15 hehtaaria ja yleisöä sinne mahtuu 6 000 henkeä. Radalla on kaksi erillistä katsomorakennusta, joissa molemmissa on ravintolakatsomo sekä yhteensä kuusi kahvilaa ja baaria. San Siron ravirata on Rooman Capanellen ja Napolin Agnanon lisäksi yksi Italian kolmesta suurimmasta raviradasta. Huomattavin suurkilpailu on vuosittain syksyllä järjestettävä 3-vuotiaille lämminverisille tarkoitettu Gran Premio Orsi Mangelli. Milanon jalkapalloseurat rakentavat uuden jalkapallostadionin raviradan paikalle ja ravirata purettiin sitä ennen. Uusi ravirata valmistui noin kahden kilometrin päähän alueen pohjoisosaan. == Lähteet == *Radan kotisivut *Milan Turism/Ippodromo del trotto San Siro Luokka:Raviradat Luokka:Milanon rakennukset ja rakennelmat Luokka:Milanon urheilu Luokka:Italian urheilupaikat
San Siro

San Siro voi viitata seuraaviin paikkoihin tai asioihin: *San Siro, kunta Comon maakunnassa Pohjois-Italiassa *San Siro, kaupunginosa Milanossa *San Siro, ravirata Milanossa *Stadio Giuseppe Meazza, myös San Siron nimellä tunnettu jalkapallostadion Milanossa.
Pekka Saarinen

Pekka Saarinen (s. 27. heinäkuuta 1983) on suomalainen moottoriurheilija ja PS Racing -tallin tallipäällikkö. == Ura == Saarinen aloitti uransa karting- sarjoissa voittaen Nordic ICA Junior championship-sarjan mestaruuden vuonna 1997. Samana vuonna hän oli toinen Formula A-sarjassa. Vuonna 1999 hän sijoittui toiseksi ICA Viking Trophy-luokassa. Vuosina 2003-04 Saarinen kilpaili Saksan Formula Renault ja Eurocup Formula Renault-sarjoissa. Vuonna 2005 Saarinen voitti Saksan Formula Renault-sarjan mestaruuden. Seuraavana vuonna Saarinen voitti Aasian Formula Renault Challenge-sarjan mestaruuden ja sijoittui kolmanneksi Kiinan Formula Renault Challenge-sarjassa. Vuonna 2007 Saarinen perusti oman PS Racing -tallin voittaen sen kuljettajana Aasian ja Kiinan Formula Renault Challenge-sarjojen mestaruudet. Vuosina 2008 ja 2011 hänen tallinsa voitti Aasian Formula Renault-sarjan mestaruuden. Vuonna 2010 Saarinen kilpaili HRF Roadsport V8 sarjassa seitsemän kilpailua voittaen yhden kilpailun ja sarjan mestaruuden. Seuraavana vuonna Saarinen ajoi vain kaksi kilpailua samassa sarjassa. Vuonna 2012 Saarinen ajoi kaksi kilpailua Aasian Porsche Carrera Cup sarjassa. PS Racing osallistui Asian Le Mans Series -sarjan kaudelle 2016–17. == Lähteet == ==Aiheesta muualla== * DriverDB- sivustolla *http://www.pekkasaarinen.info/en/about/about-2011.html Luokka:Suomalaiset autourheilijat Luokka:Vuonna 1983 syntyneet Luokka:Elävät henkilöt